Kalita
Kalita on küla Saarde vallas Pärnu maakonnas. 1977. aastal liideti Kalita külaga Karuküla. Külast voolavad läbi näiteks Kalita oja, Külge oja ja Jurga oja, mis suubuvad naaberkülas Reiu jõkke. Küla idaosas asub Viira soo ja loodenurgas Messu soo. Kultuurimälestistest jääb küla alale ohverdamiskoht "Emandimägi". Külas tegutses vabariigi algusajal Kalita koorejaam, mis põles 1939. aastal. Külas töötas ka Kalita kool, mis alustas tegevust 1877. aastal Pati valla koolina ning suleti 1956. aastal õpilaste puuduse tõttu.